Δεν ξανάγινε τέτοια συγκέντρωση στη Θήβα(βίντεο-φώτο)

Σε μια από τις μεγαλύτερες προεκλογικές συγκεντρώσεις των τελευταίων πολλών ετών,σύμφωνα με τους διοργανωτές, οι δημότες του Δήμου Θηβαίων, έστειλαν μήνυμα για νίκη  στον νυν Δήμαρχο και υποψήφιο στις επερχόμενες αυτοδιοικητικές εκλογές, στις 8 Οκτωβρίου,Γιώργο Αναστασίου.

Όπως κατέγραψε το permissos.gr, με βίντεο και φωτογραφίες, περισσότερα από 700 άτομα προσήλθαν την Παρασκευή το βράδυ στα εγκαίνια του εκλογικού κέντρου του Γιώργου Αναστασίου,να τον ακούσουν και να δώσουν μήνυμα στήριξης.

Αναστασίου: Πάμε μαζί για να ανεβάσουμε τη Θήβα ακόμα ψηλότερα

﻿
Μέσα σε ένα κλίμα ενθουσιασμού και αισιοδοξίας πραγματοποιήθηκαν το βράδυ της Παρασκευής , 29 Σεπτεμβρίου, τα εγκαίνια του εκλογικού κέντρου της παράταξης «Δήμος Πολιτών» για τον Δήμο Θήβας, με επικεφαλής τον Γιώργο Αναστασίου

Μετά τον καθιερωμένο αγιασμό, ο Δήμαρχος Θήβας και εκ νέου υποψήφιος, καταχειροκροτούμενος και φανερά συγκινημένος, ανέβηκε στο βήμα και απευθυνόμενος στον κόσμο που είχε συγκεντρωθεί και είχε γεμίσει ασφυκτικά από νωρίς τον πεζόδρομο της Επαμεινώνδα, μίλησε για την τετραετία που πέρασε για τα σχέδια και το όραμα της επόμενης ημέρας.

Ο δήμαρχος Θήβας στο σύντομο χαιρετισμό του αναφέρθηκε στους άξονες που θα κινηθεί ο συνδυασμός του, ενώ τόνισε ότι στόχος του είναι η διαρκής βελτιώση της καθημερινότητας των πολιτών.

Ειδική μνεία έκανε στο ψηφοδέλτιο της παράταξης και στην ομάδα των ανθρώπων, που θα τον πλασιώσουν στις επερχόμενες εκλογές του Οκτώβρη, ενώ ευχαρίστησε τους πολίτες οποίοι έδωσαν δυναμικό ”παρών’

Ο κ Αναστασίου έκλεισε την ομιλία του, λέγοντας:”Πάμε μαζί για να αποδείξουμε ότι το έργο μιλάει περισσότερο απο τα συνθήματα και τις υποσχέσεις. Πάμε μαζί χέρι χέρι ενωμένοι στο δρόμο της συνέπειας και της συνέχειας’

Δείτε βίντεο, φωτογραφίες